S-3791/2019

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 19. september 2019, á hendur Q-x-x S-x-x, [...], fyrir eftirtalin hegningar og umferðarlagabrot:

I.

Umferðarlagabrot og skjalafals með því að hafa, mánudaginn 17. júní 2019, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist 1,1 ng/ml af tetrahýdrókannabínól), austur Bústaðaveg í Reykjavík, uns aksturinn var stöðvaður skömmu síðar af lögreglu, og í framhaldi af því framvísað grunnfölsuðu ökuskírteini nr. [...], í sínu eigin nafni, er lögregla hafði afskipti af ákærða umrætt sinn.

Teljast brot þessi varða við 1. mgr., sbr. 2. mgr., 45. gr. a. og 1. mgr. 48. gr., sbr. 100. gr., umferðarlaga nr. 50/1987 og 1. mgr. 155. gr. almennra hegningarlaga nr. 19/1940.

II.

Umferðarlagabrot með því að hafa, föstudaginn 28. júní 2019, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana og fíkniefna (í blóði mældist 2,0 ng/ml af tetrahýdrókannabínól) um Kalkofnsveg í Reykjavík, uns aksturinn var stöðvaður skömmu síðar af lögreglu.

Teljast brot þessi varða við 1. mgr., sbr. 2. mgr., 45. gr. a. og 1. mgr. 48. gr., sbr. 100. gr., umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] 1999. Samkvæmt framlögðu sakavottorði, dagsettu 20. ágúst 2019, hefur ákærða ekki áður verið gerð refsing.

Við ákvörðun refsingar nú er litið til hreins sakaferils ákærða, ungs aldurs hans á verknaðarstundu, auk greiðrar játningar hans í málinu. Þá greindi ákærði frá því að hann ætti ungt barn, væri kominn í fasta vinnu og hefði látið af neyslu vímuefna. Horfir framangreint til refsimildunar.

Með hliðsjón af sakarefni þessa máls, dómvenju og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 14 mánuði frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, B-kk-ef Þ-kk-ef S-kk-ef, lögmanns, 147.560 krónur, að meðtöldum virðisaukaskatti, og 164.671 krónur í annan sakarkostnað.

Af hálfu ákæruvaldsins flutti málið K-kvk-nf J-kvk-nf aðstoðarsaksóknari fyrir K-kk-þf S-kk-þf E-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Q-x-x S-x-x, sæti fangelsi í 45 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 14 mánuði frá uppkvaðningu dómsins að telja.

Ákærði greiði málsvarnarþóknun skipaðs verjanda síns, B-kk-ef Þ-kk-ef S-kk-ef lögmanns, 147.560 krónur og 164.671 krónur í annan sakarkostnað.

B-kvk-nf V-kvk-nf (sign.)

Ákærði er sviptur ökurétti í 14 mánuði frá uppkvaðningu dómsins að telja.

Ákærði greiði málsvarnarþóknun skipaðs verjanda síns, B-kk-ef Þ-kk-ef S-kk-ef lögmanns, 147.560 krónur og 164.671 krónur í annan sakarkostnað.

B-kvk-nf V-kvk-nf (sign.)